OpenLLM-France/wikimedia huggingface dataset:
# Ananies de Xirak

Ananies de Xirak (armeni: Անանիա Շիրակացի) (Xirak, c. 610 - Aniavan, c. 685) va ser un científic armeni del segle VI dC.

## Vida i Obra

El poc que es coneix de la seva vida procedeix d'una breu autobiografia, probablement per a fer d'introducció a algun dels seus llibres, en la qual dona alguns detalls sobre la seva educació i sobre la seva activitat docent. Procedia d'una família benestant, probablement de la casa de Kamsarakan. Desil·lusionat amb el nivell d'estudis al seu país, va marxar a Trebisonda per estudiar amb el mestre Tíquic, estant-s'hi probablement des del 631 fins al 638. A continuació va retornar a Armènia per dedicar-se a la docència.
Fins a finals del segle XIX les seves obres estaven atribuïdes a Moisès de Khoren. La seva obra més notable és Aṥxarhac'oyc', traduïda normalment com La Geografia, en la qual, després d'una introducció cosmològica, fa una descripció de tots els continents de l'univers conegut. El seu nivell de detall és considerable, ja que arriba a descriure punts tan allunyats com Cadis, Ceuta o Tànger.
També és obra seva el K'nnikon, traduït com Canon, que és una introducció sistemàtica al quadrivium.
A més d'aquestes dues obres, es conserven obres seves d'astronomia, de geografia, de cronologia i de matemàtiques. Entre aquestes últimes destaca una col·lecció de vint-i-quatre problemes d'aritmètica, amb el títol de Problemes i Solucions.

## Referències

* ↑ Orengo, 2020, p. 9.
* ↑ Greenwood, 2011, p. 144.
* ↑ Greenwood, 2011, p. 151.
* ↑ Hewsen, 1968, p. 32.
* ↑ Schütz, 1998, p. 248.
* ↑ Soto Chica, 2015, p. 143 i ss.
* ↑ van Lint, 2018, p. 68.
* ↑ Hewsen, 1968, p. 40.
* ↑ Hewsen, 1968, p. 44.
* ↑ Hewsen, 1968, p. 45.
* ↑ Hewsen, 1968, p. 42.
* ↑ Greenwood, 2011, p. 159.

## Bibliografia

* Greenwood, Tim «A Reassessment of the Life and Mathematical Problems of Anania Širakac'i» (en anglès). Revue des Études Arméniennes, Vol. 33, 2011, pàg. 131-186. DOI: 10.2143/REA.33.0.2144982. ISSN: 0080-2549.
* Hewsen, Robert H. «Science in Seventh-Century Armenia: Ananias of Sirak» (en anglès). Isis, Vol. 59, Num. 1, 1968, pàg. 32-45. DOI: 10.1086/350333. ISSN: 0021-1753.
* Orengo, Alessandro «L’Autobiographie d’Anania Širakac'i» (en francès). Orientalia Christiana Periodica, Vol. 86, Num. 1, 2020, pàg. 9-18. ISSN: 0030-5375.
* Schütz, Edmond «The Geography of Ananias of Shirak. (Ašxarhačoyč)» (en anglès). Acta Orientalia Academiae Scientarium Hungaricae, Vol. 51, Num. 1-2, 1998, pàg. 248-251. ISSN: 0001-6446.
* Soto Chica, José. «Una Noticia Oriental ignorada sobre Ceuta y las Mauritanias». A: Jaime Vizcaino Sánchez, Rosalia Rodríguez López, Juan Ramón Robles Reyes (eds.). Navegando en un mar sin orillas (en castellà). Editorial Universidad de Almería, 2015, p. 139-154. ISBN 978-84-16027-97-2.
* van Lint, Theo. «Ananias of Shirak». A: Oliver Nicholson (ed.). The Oxford Dictionary of Late Antiquity (en anglès). Oxford University Press, 2018, p. 68. ISBN 978-0-19-866277-8.

## Enllaços externs

* O'Connor, John J.; Robertson, Edmund F. «Ananies de Xirak» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Masia de Can Rull

* Per a altres significats, vegeu «Can Rull (Tossa de Mar)».
Can Rull és una masia renaixentista a la ciutat de Sabadell (al Vallès Occidental) protegida com a bé cultural d'interès local. Antigament anomenada Mas d'en Torrella i després Can Julià Ferrer, el nom actual li donà Josep de Rull que fou regent del Reial Consell de Catalunya, de la conselleria del Consell Suprem d'Aragó i canceller del Consell Reial. Actualment la masia dona nom al barri que l'envolta, iniciat al 1919. Masia basilical amb vessants que donen aigües a les façanes laterals. La façana principal està excepcionalment orientada a llevant, té golfa amb finestres d'arquets, porta adovellada i finestres d'estil renaixentista. Els materials emprats en la construcció són la pedra i els còdols. A la part de migdia es conserva hi ha un arc que podria ser del segle xv. En el cup hi ha una pedra gravada que remet a l'any 1682.
Prop de la masia hi ha la font de Can Rull, pràcticament a la llera del torrent homònim.

## Referències

* 1 2 «CAN RULL». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 juny 2002].
* ↑ Devesa, Antoni. «Sabadell, una font i un barri». Sabadell, una font i un barri, 9, Juliol - agost 1985, pàg. 17.
* ↑ Lluís Font (Lluís Fernàndez i López). «La font de Can Rull». Penell de Sabadell, 32, 01-04-1988, pàg. 15.

## Enllaços externs

* CAN RULL, fitxa del catàleg de l'Ajuntament Arxivat 2016-03-03 a Wayback Machine.
# Drets del col·lectiu LGBT a Cap Verd

Aquest és un articles sobre els drets LGBT a Cap Verd. Les persones lesbianes, gais, bisexuals i transsexuals a Cap Verd han d'afrontar reptes legals que no experimenten els residents no LGBT. L'activitat sexual amb persones del mateix sexe és legal a Cap Verd tant per a homes com per a dones. però les parelles del mateix sexes i les famílies formades per persones del mateix sexe no disposen de les mateixes proteccions legals que les parelles heterosexuals

## Lleis relacionades amb l'activitat sexual entre persones del mateix sexe

Des de 2004 les relacions sexuals entre persones del mateix sexe són legals a Cap Verd. L'edat mínima per al consentiment són els 14 anys.

## Proteccions contra la discriminació

La discriminació basada en l'orientació sexual està prohibida pels articles 45 (2) i 406 (3) del Codi de Treball des de l'any 2008.

## Condicions de vida

En la mateixa línia que les altres colònies portugueses africanes, Cap Verd és considerat com un dels països africans més tolerants vers els gais i lesbianes.
L'Informe sobre els Drets Humans del Departament d'Estat dels Estats Units de 2010 va trobar que "les disposicions legals han ajudat a proporcionar protecció a la conducta homosexual, però, la discriminació social basada en el l'orientació o identitat de gènere segueix sent un problema. No hi ha al país organitzacions actives lesbianes, gais, bisexuals, o transsexuals."

## Taula resum

| Activitat sexual legal amb el mateix sexe | (Des de 2004) |
| Mateixa edat de consentiment | (Des de 2004) |
| Lleis antidiscriminació a la feina | (des de 2008) |
| Lleis antidiscriminació en la prestació de béns i serveis | |
| Matrimoni del mateix sexe | |
| Lleis antidiscriminació en el discurs de l'odi i la violència | |
| Reconeixement de les parelles del mateix sexe | |
| Adopció de fillastres per parelles del mateix sexe | |
| Adopció conjunta per parelles del mateix sexe | |
| Prestació de servei militar per gais i lesbianes | |
| Dret legal a canviar de gènere | |
| Accés a la fecundació in vitro per lesbianes | |
| Subrogació comercial per a parelles d'homes homosexuals | |
| Permís per donar sang als MSMs | |

## Referències

* ↑ «Country Reports on Human Rights Practices for 2012». State.gov. [Consulta: 19 febrer 2014].
* ↑ «State-sponsored Homophobia A world survey of laws prohibiting same sex activity between consenting adults». Arxivat de l'original el 2013-07-19. [Consulta: 13 juny 2016].
* ↑ (portuguès) Código laboral cabo-verdiano
* ↑ «Biggest Ever Studies on Attitudes to Religion and Morality in Africa Released». Arxivat de l'original el 2014-04-07. [Consulta: 13 juny 2016].
* ↑ CAPE VERDE
# Antonio Barrios Seoane

Antonio Barrios Seoane (Getxo, 21 de maig de 1910 - Sant Sebastià, 19 d'agost de 2002) fou un futbolista i entrenador de futbol basc.

## Trajectòria

Com a futbolista no fou molt destacat. Defensà els colors del modest Arenas de Getxo. Més important fou la seva etapa d'entrenador, que es perllongà durant una trentena d'anys, entre meitat dels anys 40 fins a mitjan des 70.
Fou entrenador del Reial Valladolid i Reial Betis, ambdós clubs durant tres etapes diferents. També dirigí durant dues etapes a Sevilla FC i Athletic Club. També fou el màxim responsable esportiu del Racing de Santander, Reial Societat, Atlètic de Madrid o Recreativo de Huelva. Als Països Catalans entrenà el RCD Espanyol (1959-1960) i l'Elx CF (1960-1961).

## Referències

* ↑ «Antonio Barrios Seoane». bdfutbol. [Consulta: 20 gener 2012].
* ↑ «Antonio Barrios». Athletic Club. [Consulta: 20 gener 2012].
* ↑ «Entrenadores». Real Racing Club. Arxivat de l'original el 2010-06-18. [Consulta: 20 gener 2012].

## Enllaços externs

* Perfil a BDFutbol
# Saint-Priest (desambiguació)

«Saint-Priest» té aquests significats:
* Cantó de Saint-Priest, cantó francès del departament del Roine a la regió de Roine-Alps.
* Saint-Priest, municipi francès al departament del Roine (regió de Roine-Alps).
* Saint-Priest-des-Champs, municipi francès del departament del Puèi Domat a la regió de l'Alvèrnia.
* Saint-Priest-Palus, localitat i comuna de França, a la regió de Llemosí, departament de Cruesa, al districte de Guéret.
* Saint-Priest-La-Plaine, comuna de França, a la regió de Llemosí, districte de Guéret.
* Saint-Priest-La-Feuille comuna de França, a la regió de Llemosí, departament de Cruesa, districte de Guéret.
* Saint-Priest (Cruesa), comuna de França a la regió de Llemosí, districte d'Aubusson.
# Teodor Asineu

Teodor Asineu (grec antic: Θεόδωρος Ἀσιναῖος, llatí: Theodorus Asinaeus) fou un filòsof neoplatònic grec nadiu d'Àsine, un dels neoplatònics més destacats de l'època tardana.
Fou deixeble de Porfiri. L'esmenta repetidament Procle en els seus comentaris sobre Plató i sovint afegeix adjectius d'elogi al seu nom com ara «el gran» (ὁ μέγας), «l'admirable» (ὁ θαυμαστός) i «el noble» (γενναίος). Va escriure una obra sobre l'ànima, que s'ha perdut. La cita Nemesi d'Emesa amb aquest títol: Ὅτι ἡ ψυχὴ πάντα τὰ εἴδη ἐστί, Animam esse omnes species.

## Referències

* ↑ Hi havia diverses ciutats amb aquest nom, però Teodor era probablement nadiu d'Àsine de Lacònia, a prop de la desembocadura de l'Eurotes.
* ↑ 13.Theodorus Asinaeus a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1049
# Antropogenètica

Antropogenètica és la disciplina que estudia la variabilitat genètica dins l'espècie humana.
L'antropogenètica comprèn entre altres l'estudi de la genètica de les poblacions humanes, els estudis d'ADN antic, la genètica forense i l'epidemiologia genètica.

## Enllaços externs

* «Introducción a la antropogenética» (en castellà). Arxivat de l'original el 2010-07-16. [Consulta: 31 juliol 2010]. SlideFinder
# Memadpura

Memadpura fou un estat tributari protegit de l'agència de Mahi Kantha a la presidència de Bombai. Estava format per 1 sol poble, amb 449 habitants el 1901 (644 el 1881). Els seus ingressos s'estimaven en 1.800 rupies el 1900, pagant un tribut de 175 rúpies al Gaikwar de Baroda.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Annals de Tigernach

Els Annals de Tigernach són una crònica escrita per l'irlandès Tigernach, també anomenat O'Braein O'Braein Tigheamach († 1108), que va escriure la història d'Irlanda des de temps mitològics fins al seu temps, mesclant llatí, irlandès antic i irlandès mitjà.

## Vegeu també

* Annals irlandesos

## Referències

* ↑ VVAA. Enciclopedia Vniversal Ilvstrada Europeo-americana, vol. 61 (en castellà). Espasa-Calpe, 1928, p. 1155. ISBN 8423945006.

## Enllaços externs

* Digitised images from MS Rawlinson B 488
* «Full text of "The annals of Tigernach [being annals of Ireland, 807 B.C. to A.D. 1178]"»., English translation of the Annals of Tigernach.
# Xalet Güell

El Xalet Güell és una obra modernista de Cervera (Segarra) protegida com a Bé Cultural d'Interès Local.

## Descripció

Casa familiar situada a tocar de les vies del tren de la línia Saragossa-Lleida-Manresa-Barcelona, al nord del nucli antic. El Xalet Güell es troba en una finca de secció triangular que ocupa una superfície d'uns 3.000m2. L'accés al conjunt es fa des d'un cos amb tester esglaonat on s'hi obren tres finestres d'arc de mig punt, emmarcades amb aparell de maó a la vista i destacant dues línies d'imposta decorades amb tessel·les. La casa, que es disposa després d'un gran pati amb jardineres a banda i banda, és de secció rectangular i té una distribució de planta baixa i dos pisos. En planta, no presenta cap novetat però la seva originalitat en el context cerverí rau en la vistositat de l'alçat de les façanes, decorades a base de maó vist i ceràmica vidriada. La part baixa presenta un aparell de pedra del país que contrasta amb l'arrebossat de la part alta i la policromia propiciada per la presència dels plafons romboidals de ceràmica que decoren la galeria -que transcorre al voltant de gairebé la meitat del perímetre de la casa- i el color groc vermellós dels murs i la torre quadrangular amb coberta piramidal, oberta a la part alta i amb motius d'inspiració aràbiga.

## Història

La casa, situada al costat de la fàbrica de galetes "La Palma", propietat dels Güell, es començà a construir l'any 1918.

## Referències

* 1 2 «Xalet Güell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Tarifa plana

Una tarifa plana és aquella en la qual una companyia que ofereix un servei cobra una quantitat fixa, independentment de la quantitat de temps o flux que s'utilitzi. Generalment s'empra en telecomunicacions, però es pot emprar en altres serveis.

## Vegeu també

* HSUPA
* I2P

## Referències

* ↑ Fernández Teruelo, Javier. Derecho Penal e Internet (en castellà). Lex Nova, 2011, p.279. ISBN 8498983746.
* ↑ van Koppen B., Smits S., Moriarty P., Penning de Vries F., Mikhail M., Boelee E.. Ascendiendo la escala del agua: servicios de abastecimiento de agua de usos múltiples para la reduccion de la pobreza (en castellà). IWMI, 2009, p.136. ISBN 9066870737.
# Andecaus

Els andecaus o andes (llatí: Andecavi o Andes) foren una tribu de gals que vivia a Armòrica i es va unir a la revolta de Vercingetorix el 52 aC, i anys més tard, a la rebel·lió de Julius Sacrovir el 21 aC. Els seus dominis eren a la vall baixa del Loire, a l'oest dels túrons. La seva capital fou Juliomagus (Civitas Andecavorum, avui Angers). Del seu nom se'n derivà més tard el del comtat d'Anjou.
L'etnònim Andecavi podria significar « els del gran buit », del gal -ande, partícula intensiva, i -cavi, « buit ». Altres fonts apunten com a traducció « els grans herois » o « els grans gegants », a partir de la hipòtesi ande-cav[ar]os (on -cawr és "gegant" o "campió").

## Referències

* ↑ Juli Cèsar, De bello gallico VI, 44
* ↑ Droz. Toponymie générale de la France, 1990, p. 708.
* ↑ «Andecaves-Andegaves-Andes - 363» (en francès). arbre-celtique.com. L'encyclopédie - L'Arbre Celtique, 1999.
# Punt fix

En matemàtiques, un punt fix, a vegades també anomenat punt invariable, és un valor que no canvia donada una determinada transformació. Específicament en funcions, un punt fix és un punt la imatge del qual és ell mateix. És a dir, $x$ és un punt fix de la funció $f$ si i només si $f(x)=x$. Per exemple, si $f$ és definida en els reals per
    $\ f(x)=x^{2}-3x+4,$
llavors 2 és un punt fix de $f$, perquè $f(2)=2$.
No totes les funcions tenen punts fixos, per exemple, si $f$ is és una funció definida sobre els nombres reals com $f(x)=x+1$, llavors no té cap punt fix, ja que $x$ no és mai igual a $x+1$ per a cap nombre real. En termes gràfics, un punt fix significa que el punt $(x,f(x))$ pertanyi a la recta $y=x$, o en altres paraules la gràfica de $f$ té un punt en comú amb aquella recta. L'exemple és un cas on el gràfic i la línia són un parell de paral·leles.
Els punts que tornen al mateix valor després d'un nombre finit d'iteracions de la funció es coneixen com a punts periòdics; un punt fix és un punt periòdic amb període igual a 1.

## Punts fixos atractius

Un punt fix atractiu d'una funció f és un punt fix x$_0$ of f tal que per a qualsevol valor de x en el domini que és prou proper a x$_0$, la successió obtinguda iterant la funció
    $x,\ f(x),\ f(f(x)),\ f(f(f(x))),\dots$
convergeix a x$_0$. Com de a prop és "prou a prop" és a vegades una qüestió subtil.
La funció cosinus natural ("natural" significa en radians, no graus o unes altres unitats) té exactament un punt fix, que és atractiu. En aquest cas "prou a prop" no és gens restrictiu, per veure-ho es pot començar amb qualsevol nombre real i prémer repetidament la tecla "cos" de la calculadora. El resultat convergeix ràpidament a 0.73908513, que és un punt fix. Aquí és on la gràfica de la funció cosinus interseca la recta $y=x$. No tots els punt fixos són atractius: per exemple, $x=0$ és un punt fix de la funció $f(x)=2x$, però la iteració d'aquesta funció per a qualsevol punt diferent de zero divergeix ràpidament. Ara bé, si la funció és contínuament derivable en un entorn obert del punt fix x$_0$, i |f'(x$_0$)| < 1, llavors l'atracció està garantida. Els punts fixos atractius són un cas especial d'un concepte matemàtic més ampli d'atractors.
Es diu que un punt fix atractiu és un punt fix estable si és també Lyapunov estable..
Es diu que un punt fix estable és neutralment estable si és Lyapunov estable però no atraient. El centre d'una equació diferencial lineal homogènia de segon ordre és un exemple d'un punt fix neutralment estable.

## Vegeu també

* Arrel
* Atractor
* Equilibri
* Idempotència
* Índex del punt fix
* Invariant (matemàtiques)
* Vector propi

## Referències

* Shashkin, Yuri A. Puntos Fijos. Primera. Editorial Mir, 1991. ISBN 5-03-002250-3.

## Enllaços externs

* Animations for Fixed Point Iteration
# Membibre de la Hoz

Membibre de la Hoz és un municipi de la província de Segòvia, a la comunitat autònoma de Castella i Lleó.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# El Pi d'Avall

El Pi d'Avall és una masia d'Osor (Selva) inclosa a l'Inventari del Patrimoni Arquitectònic de Catalunya. El mas del Pi d'Avall està ubicat sobre una petita terrassa o plataforma lleugerament elevada que permet albirar una gran extensió de terreny.

## Descripció

La masia es troba estructurada clarament en dues parts ben diferenciades: per una banda tenim la part més antiga, ubicada a l'esquerra, la qual consta de dues plantes i coberta amb una teulada a dues aigües de vessants a façana. La planta baixa consta de dues obertures, com són el portal d'accés i una petita finestra. En el primer pis trobem tres obertures a destacar especialment, la finestra gòtica d'arc conopial, amb unes cares molt interessants acompanyades amb uns petits motius circulars, esculpides en baix relleu en les impostes. A part d'aquesta finestra gòtica, la resta són totalment irrellevants, ja que no han experimentat cap treball a destacar.
La part més nova la trobem ubicada a l'extrem dret. Es tracta de l'habitatge principal actual en forma de torre, que consta de dues plantes i coberta a quatre aigües. L'entrada a aquest habitatge es practica mitjançant el portal adovellat d'arc de mig punt amb unes dovelles de pedra de mida mitjana. La resta d'obertures són totalment irrellevants, ja que no acumulen cap treball interessant.

## Història

El mas del Pi es troba documentat l'any 993, i formava part d'un alou venut a un prevere anomenat Sanç pels comptes de Barcelona, Ramon Borrell i Ermessenda, i que fou adquirit de bell nou l'any 1068 pels comptes, que llavors eren Ramon Berenguer i Almodis. L'any 1316 ja s'havia subdividit en dues propietats: el Pi d'Amunt i el Pi d'Avall.

## Referències

* 1 2 3 4 5 «El Pi d'Avall». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# Antonio Cantafora

Antonio Cantafora (Crotona, 2 de febrer de 1944 - Roma, 20 d'abril de 2024) va ser un actor de cinema i televisió italià, de vegades acreditat com a Michael Coby.
Va estudiar interpretació amb Alessandro Fersen, debutant al cinema l'any 1967. Gràcies a una vaga semblança amb l'actor Terence Hill, als anys 1970 va protagonitzar amb Paul L. Smith una breu sèrie de pel·lícules d'acció i comèdia d'èxit que reprén l'estil Bud Spencer i Terence Hill. Més endavant, Cantafora va continuar la seva carrera principalment com a actor de personatges, treballant amb directors destacats com Federico Fellini, Jerzy Skolimowski, Bruno Barreto, Alberto Lattuada o Mauro Bolognini.

## Filmografia

* The Dirty Outlaws (1967) - (sense acreditar)
* Lo stato d'assedio (1969) - Umberto
* Ombre roventi (1970)
* I Déu va dir a Caín (1970) - Dick Acombar
* Shoot Joe, and Shoot Again (1971) - L'home de Jack
* Black Killer (1971) - Ramon O'Hara
* Baron Blood (1972) - Peter Kleist
* Decameron proibitissimo (Boccaccio mio statte zitto) (1972) - Fra' Domenico
* Novelle galeotte d'amore (1972)
* Caçarecompenses a Trinity (1972) - Pizarro
* Metti lo diavolo tuo ne lo mio inferno (1973) - Ricciardetto
* L'affaire Crazy Capo (1973) - Antonio Marchesi
* Superhomes contra Orient (1973) - Max
* ...e continuavano a mettere lo diavolo ne lo inferno (1973) - Ricciardo
* Carambola! (1974) - Toby
* La badessa di Castro (1974) - Giulio Branciforti
* Carambola's Philosophy: In the Right Pocket (1975) - Coby
* Convoy Buddies (1975) - Toby
* No som àngels (1975) - Àngel
* Els venedors de diamants (1976) - Matteo / Butch
* La casa (1976) - Felip
* Tigre Carioca (1976) - Carlo Parodi
* Creu del Sàhara (1977)
* Enfantasme (1978) - Flavio, el hippy
* Blau de mitjanit (1979) - Pier Luigi
* L'home supersònic (1979) - Paul
* La gossa (1979) - Nico Cantafora
* El grill (1980) - Alberto 'Cipria' Antonelli
* Gabriela (1983) - Tonico Bastos
* Scream for Help (1984) - Man at Motel
* Demons 2 (1986) - El pare d'Ingrid
* Puro cashmere (1986) - Jody
* Intervista (1987) - Cònjuge
* Il coraggio di parlare (1987) - Caporale
* Der Commander (1988) - Nick De Carlo
* Donna d'ombra (1988) - Vincenzo
* Torrents de primavera (1989) - Richter
* Vacanze di Natale '90 (1990) - Pippo
* Il retorn del gran amic (1990)
* In camera mia (1992) - Mannari
* Giovanni Falcone (1993) - Totuccio Inzerillo
* Poder i amants (1994) - Toto
* A spasso nel tempo (1996) - Casanova
* Marquesa (1997)
* El decisionista (1997)
* Hammamet Village (1997)
* Buck i la polsera màgica (1998) - Sergent O'Connor
* The Card Player (2004) - Vicecap d'equip Marini
* I Viceré (2007)
* Uno di famiglia (2018) - Cicciuzzo

## Referències

* ↑ «Ficha en La Vanguardia».
* ↑ Iacchite. «Crotone in lutto per la morte di Antonio Cantafora» (en italià), 21-04-2024. [Consulta: 28 abril 2024].
* 1 2 Enrico Lancia,Roberto Poppi. Gli attori. Gremese Editore, 2003.
* ↑ Bud Spencer & Terence Hill,. Roma: Gremese Editore.
# Tariego de Cerrato

Tariego de Cerrato és un municipi de la província de Palència a la comunitat autònoma de Castella i Lleó (Espanya). Limita al nord amb Dueñas, al sud amb Cevico de la Torre, al nord-oest amb Hontoria de Cerrato i al nord-oest amb Venta de Baños.

## Demografia

Evolució demogràfica :
| 1991 | 1996 | 2001 | 2004 |
| 549 | 573 | 557 | 547 |
# Andavías

Andavías és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 539 | 524 | 480 | 458 |